કુ ક્લ્ક્સ ક્લાન નામનો ઉપયોગ અન્ય સ્વતંત્ર જૂથો દ્વારા પણ કરવાની શરૂઆત થઈ ચૂકી હતી. વર્ષ 1950થી શરૂ કરીને સ્વતંત્ર ક્લાન જૂથો લોકોનાં ઘરો ઉપર બોમ્બમારો કરીને કે ચળવળકારીઓનાં ઘરો ઉપર બોમ્બમારો કરીને કે પછી શારીરિક હુમલાઓ અને ધમકીઓ આપીને ઉપરાંત હત્યાઓ કરીને નાગરિક અધિકાર ચળવળનો વિરોધ કરતા હતા. બુલ કોનર ક્લાન જૂથના સમયગાળા દરમિયાન બર્મિંગહામ એલાબામામાં ક્લાન જૂથો પોલીસ સાથે ઘનિષ્ઠ રીતે સંકળાયેલા હતા અને તેમનું સંચાલન દંડ મુક્તિ કાનૂનની રીતે ચલાવવામાં આવતું હતું. ક્લાન જૂથો દ્વારા શહેરમાં અનેક સ્થળે બોમ્બમારાઓ થતા હોવાથી આ શહેરનું હુલામણું નામ "બોમ્બિંગહામ" બની ગયું હતું. એલાબામા અને મિસિસિપી જેવાં રાજ્યોમાં ક્લાનના સભ્યો રાજ્યપાલોના વહીવટ સાથે જોડાણ કરતા હતા.

ઘણાં ખૂનોની નોંધ નથી લેવાઈ અને તેની કોઈ જ અદાલતી કાર્યવાહી પણ કરવામાં આવી નથી. કાળા લોકોનો મતાધિકાર કાઢી લેવાનો મતલબ એ થતો હતો કે મોટાભાગના લોકો ન્યાય તંત્રમાં સેવા નહોતા આપી શકતા તે જગ્યાએ તમામ ગોરા લોકો હતા. સાઉથર્ન રિજનલ કાઉન્સિલના અહેવાલ અનુસાર એટલાન્ટામાં 1951 અને 1952 દરમિયાન 40 કાળા દક્ષિણી લોકોના ઘરો ઉપર બોમ્બમારા કરવામાં આવ્યા હતા. બોમ્બમારાનો ભોગ બનેલા કેટલાક લોકો સામાજિક કાર્યકરો હતા.તેઓ તેમના કામના કારણે જોખમમાં મૂકાયા હતા. પરંતુ તેમાંના મોટાભાગના લોકો વંશીય ભેદભાવ સામે ઝૂકવા તૈયાર નહોતા અથવા તો મૂક અને નિર્દોષ પ્રેક્ષકો હતા કે જેઓ આ હિંસાનો ભોગ બનવા પામ્યા હતા.

ક્લાનના સભ્યો દ્વારા કરવામાં આવેલી વધુ ક્રૂર હત્યાઓ:

ક્લાનની હિંસાનો પણ પ્રતિકાર કરવામાં આવતો હતો. વર્ષ 1958માં ઉત્તર કેરોલિના ખાતે ક્લાને બે લમ્બી જન્મસ્થળ ધરાવનારા અમેરિકનોના ઘર ઉપર વધસ્તંભો સળગાવ્યા તે બે શખ્સો ગોરા લોકો સાથે સંકળાયેલા હતા અને તેમને એવી પણ ધમકી આપવામાં આવી કે તેઓ વધારે માણસોને લઈને પાછા ફરશે. જ્યારે તેઓએ રાત્રિના સમયે કૂચ કાઢી તો તેમને માલુમ પડ્યું કે તેઓ હજારો લમ્બીઓથી ઘેરાઇ ગયા છે. ગોળીઓની ધણધણાટી શરૂ થઈ અને ક્લાનની આ કૂચ બેટલ ઓફ હેઇઝ પોન્ડ તરીકે પ્રખ્યાત બની. વર્ષ 1953માં ક્લાનની પ્રવૃત્તિઓના અહેવાલો છાપવા બદલ સમાચારપત્ર પ્રકાશક ડબવ્યુ. હોરાસ કાર્ટરને પુલિત્ઝર પુરસ્કાર આપવામાં આવ્યો.

જ્યારે એલાબામાના બર્મિંગહામ ખાતે ફ્રીડમ રાઇડર્સનું આગમન થયું ત્યારે પોલીસ કમિશ્નર બુલ કોનરે ક્લાનને પોલીસ મોકલતા પહેલાં રાઇડર્સ ઉપર હુમલો કરવા માટે 15 મિનિટનો સમય આપ્યો હતો. સ્થાિનક અને રાજ્યકક્ષાના સત્તાધિશો તેમનું રક્ષણ કરવામાં નિષ્ફળ રહ્યા ત્યારે ફેડરલ સરકારે તેમાં વધુ અસરકારક રીતે દરમિયાનગીરી કરી.

દરમિયાન એફબીઆઇ ક્લાનની માહિતી આપનાર બાતમીદારને નાણાં ચૂકવતી હતી. જેમ કે 1960ના શરૂઆતના તબક્કામાં એલાબામાના બર્મિંગહામ ખાતે સ્થાનિક કાયદા એજન્સીઓ સાથે ક્લાનના સંબંધો શંકાસ્પદ હતા. એફબીઆઇના વડા જે. એડગર હૂવર ક્લાનનાં દૂષણને અટકાવવા કરતાં નાગરિક અધિકાર કાર્યકર્તાઓના સામ્યવાદી જોડાણને લઇને ચિંતિત હતા. વર્ષ 1964માં એફબીઆઇના કોઇન્ટેલપ્રો કાર્યક્રમની શરૂઆત થઇ જેમાં નાગરિક અધિકાર જૂથોને ડરાવવાનો તેમજ તેને તોડી પાડવાનો પ્રયાસ કરવામાં આવ્યો હતો.

20મી સદી દરમિયાન સર્વોચ્ચ અદાલતે ચૂકાતો આપીને ફેડરલ સરકારને લોકોના નાગરિક હક્કો, ઘણા સમયથી અવગણવામાં આવતો ફોર્સ એક્ટ, અને પુનર્નિર્માણના જમાનાથી ચાલતો ક્લાન એક્ટને અમલી બનાવવાની સત્તા આપી. તેમના પુનરુત્થાન બાદ ફેડરલ વકીલો તેનો ઉપયોગ કરવા લાગ્યા કારણ કે 1964માં થયેલા ચેની, ગુડમેન અને શ્વેર્નરના હત્યા કેસ તેમજ 1965ના વિયોલા લિયુઝો કેસમાં તે જરૂરી હતા. આ કાયદાઓનો આધાર 1991ની "બ્રે વી. એલેક્ઝાન્ડ્રિયા વિમેન્સ હેલ્થ ક્લિનિક" ના કિસ્સાની તપાસ કરવાનો પણ હતો.

પ્રવૃત્તિઓ
સામાજિક પરિબળો
મોડેથી બનેલા ક્લાન્સ, 1950થી 1960 સુધી
રાજકીય પ્રભાવ